KSL ร่วงกว่า 3% หลังงบไตรมาส 3/61 พลิกขาดทุน เหตุราคาขายน้ำตาลลด-ค่าใช้จ่ายพุ่ง
KSL ร่วงกว่า 3% หลังงบไตรมาส 3/61 พลิกขาดทุน เหตุราคาขายน้ำตาลลด-ค่าใช้จ่ายพุ่ง โดยปิดตลาดวันนี้ ราคาอยู่ที่ 3.32 บาท ลบ 0.12 บาท หรือ 3.49% สูงสุดที่ 3.58 บาท ต่ำสุดที่ 3.30 บาท มูลค่าซื้อขายที่ 24.70 ล้านบาท
13 ก.ย. 2561

ผู้สื่อข่าวรายงานว่า ราคาหุ้นบริษัท น้ำตาลขอนแก่น จำกัด (มหาชน) หรือ KSL ปิดตลาดวันนี้ อยู่ที่ 3.32 บาท ลบ 0.12 บาท หรือ 3.49% สูงสุดที่ 3.58 บาท ต่ำสุดที่ 3.30 บาท มูลค่าซื้อขายที่ 24.70 ล้านบาท

ทั้งนี้ราคาหุ้น KSL ปรับตัวลดลง หลังจากบริษัทประกาศผลการดำเนินงานประจำไตรมาส 3/61 มีผลพลิกขาดทุน 
โดย KSL รายงานผลการดำเนินงานประจำไตรมาส 3/61 สิ้นสุดวันที่ 31 ก.ค.61 และงวด 9 เดือนปี 61 มีกำไรสุทธิดังนี้

โดยผลการดำเนินงานในไตรมาสดังกล่าวพลิกขาดทุน เนื่องจาก ราคาน้ำตาลตลาดโลก มีการปรับตัวเพิ่มขึ้นในช่วงต้นปี 2560 ขึ้นไปอยู่ที่ระดับ 20 เซนต์ต่อปอนด์ และลดลงอย่างรวดเร็ว ในปัจจุบันราคาอยู่ที่ระดับ 10-12 เซนต์ต่อปอนด์ เนื่องมาจากผลผลิตน้ำตาลในปี 2561 ที่ทั่วโลกมีมากขึ้น ประกอบกับการลอยตัวของราคาขายน้ำตาลในประเทศในปี 2561 ที่เป็นไปตามทิศทางเดียวกับราคาน้ำตาลตลาดโลก ส่งผลให้บริษัทมีราคาขายน้ำตาลเฉลี่ยในไตรมาส 3 ปี 2561 เมื่อเทียบกับช่วงเดียวกันของปีก่อน ลดลง 27% จาก 16,525 บาทต่อตัน เป็น 12,151 บาทต่อตัน แต่มีปริมาณขายน้ำตาลเพิ่มขึ้น 81% จาก 196,221 ตัน เป็น 355,988 ตัน
อีกทั้ง บริษัทมีค่าใช้จ่ายในการขายสูงขึ้นเมื่อเทียบกับช่วงเดียวกันของปีก่อน เนื่องจากปริมาณการขายเพิ่มขึ้นตามที่ได้กล่าวมาแล้วข้างต้น และมีค่าใช้จ่ายขายบางส่วนจากการขนส่งน้ำตาลเพื่อรอการส่งมอบ ในงวดไตรมาส 4/61 แต่บริษัทยังไม่ได้รับรู้รายได้จากการขายสินค้าดังกล่าวในงวดเดียวกัน